દુબઈઃ આઇસીસી દ્વારા આયોજિત ડેઝર્ટ ટી-૨૦ ટૂર્નામેન્ટમાં અફઘાનિસ્તાન ક્રિકેટ ટીમના સ્ટાર બેટ્સમેન મોહંમદ શહજાદે એક જ દિવસમાં રમાયેલી બે અલગ અલગ ટી-૨૦ આંતરરાષ્ટ્રીય મેચમાં બે વાર અર્ધસદી ફટકારીને એક અનોખો વર્લ્ડ રેકોર્ડ પોતાના નામે નોંધાવી દીધો છે. સૌથી પહેલાં ઓમાન સામે રમાયેલા પહેલા સેમિફાઇનલ મુકાબલામાં શહજાદે ૬૦ બોલમાં ૮૦ રનની તોફાની ઇનિંગ્સ રમી અને પોતાની ટીમને ફાઇનલમાં સ્થાન અપાવ્યું. એ જ દિવસે ફાઇનલ મુકાબલો આયર્લેન્ડ સામે રમાયો.